Индекс на документирана информация**: ПРИЛОЖЕНИЕ № 11**

РИ-ИСУ 09.02.00.00.00/11-1

 **Рег. № 93-00-4498/30.07.2025 г.**

**ЗАПИТВАНЕ ЗА ОФЕРТА**

**ОТНОСНО:** Изготвяне на проект за реконструкция на маслена станция на конусна трошачка „КВ 63-89“ - ЦПТ – 2

**I. ТЕХНИЧЕСКИ ИЗИСКВАНИЯ ЗА ИЗВЪРШВАНЕ НА УСЛУГАТА:**

**1. Съществуващо положение**

Към момента смазването на конусна трошачка „КВ 63-89“, работеща на територията на „ЦПТ – 2“ се осъществява посредством един брой маслена станция, изградена в близост до трошачката. Маслената станция е оборудвана с три типа помпи – 2 бр. циркулационни №1 и №2 /работна и резервна/, 2 бр. смазващи - №3 и №4 и 1 бр. хидравлична помпа.

Циркулационните помпи са модел „Benlich“ тип „ZPA 4 - 316.00“ и чрез тях се осъществява циркулацията на смазващото масло през охладителната система. Двете помпи са монтирани извън масло съдържателния резервоар на охладителната система на маслената станция, като всяка е индивидуално захранена от него. Този тип монтаж допринася за бързото и лесно обслужване, дефектовка и евентуален ремонт, но най – големият плюс е, че не налага спиране работата на трошачката при извършване на което и да е действие от изброените. Смяната на помпата се осъществява в рамките на 2 - 3 астрономически часа, без да се налага да бъде прекъсвано производството на „ЦПТ-2“.

Смазващите помпи №3 и №4 са сдвоени зъбни помпи модел „Benlich“ тип ZPA 4-149.00-N/4-149.00-N-R-F/B/R и посредством тях се осъществява смазването на външен и вътрешен смазващ кръг на долната лагерна опора на конусната трошачка „КВ 63-89“. Помпите са монтирани върху помпени носачи и са потопени в масло съдържателния резервоар заедно със смукателите и нагнетителните масло проводи. Този тип на монтаж води до редица негативи: дефектацията и последващия ремонт, на която и да е от двете смазващи помпи е много трудоемко и отнемащо много време /в рамките на 10 -12 часа/. Фактът, че помпите са потопени в маслената вана, налага спиране работата на трошачката, за да бъде източено цялото количество смазващо масло – около 2500 л. Дефектацията на помпите може да се реализира едва след тяхното изваждане от маслената вана, като преди това е необходим демонтаж на задвижващия електро двигател, на помпения носач, смукателите, напорните масло проводи, и едва след това дефектиралия елемент да бъде установен и подменен. Времето за извършване на този ремонт е в порядъка на 10 - 12 часа, през което време трошачката, респективно трошачно – транспортният комплекс не работи.

За отстраняване на този основен проблем е необходимо да се изготви проект за реконструкция на маслената станция.

Реконструкцията на маслената станция да включва изнасяне на смазващите помпи №3 и №4 модел „Benlich“ 2х215, type ZPA 4-149.00-N/4-149.00-N-R-F/B/R извън масло съдържателния резервоар, но в непосредствена близост до него, с което да бъде улеснена подмяна на помпите независимо една от друга, без да бъде нарушен производствения цикъл на трошачният комплекс, както и да бъдат избегнати необоснованите престои на машината.

**2. Обем на услугата.**

2.1. Изготвяне на работен проект за п**реместване на 2 бр. потопени** сдвоени **зъбни маслени помпи модел Benlich 2х215л type ZPA 4-149.00-N/4-149.00-N-R-F/B/R извън масло съдържателния съд на маслената станция** на отделни помпени носачи**, като** двете помпи да бъдат захранени от индивидуални независими един от друг смукатели

**2.2. Проектиране на рама за монтаж на двете помпи;**

**2.3. Проектиране на тръбна инсталация /смукателна и напорна/ със съответните пусково - регулиращи и предпазни фитинги и устройства;**

**2.4 Изготвяне на съответната техническа документация – обяснителна записка, схеми, чертежи и спецификация към тях.**

**2.5. С предложения проект да бъде гарантирано необходимото смазване на конусната трошачка.**

**Начин и критерии за приемане на извършената работа:**

* Приемане на изработен работен проект – с подписване на двустранен предавателно-приемателен протокол от оторизирани представители на Възложителя на основание утвърден протокол от Експертен технико-икономически съвет на Възложителя.

**Забележки:**

* **„Асарел-Медет“ АД ще осигури достъп за оглед на съществуващото положение на работещата** маслена станция на конусна трошачка „КВ 63-89“.  **Огледът може да се извърши в периода от 18.08.2025 г. до 22.08.2025 г. включително, след изпратено писмено заявление. След извършване на огледа /препоръчително/ се представи от съответния участник оферта** за изготвяне на проект за реконструкция на маслена станция на конусна трошачка „КВ 63-89“
* **Сборни чертежи със спецификации частите на маслената станция и хидравлична схема са предоставени от отдел „РР и ЦРБ“ и са приложени към настоящото запитване за оферта – приложение № 1;**

**II. УЧАСТНИЦИТЕ СЛЕДВА ДА:**

1. **Потвърдят възможността за** изготвяне на проект за реконструкция на маслена станция на конусна трошачка „КВ 63-89“**и последващата безпроблемна и безаварийна работа на маслената станция**

**2. Предложат твърда** **единична цена /в лева и в EUR без ДДС/** **-** за изпълнение на услугата;

**3. Да посочат:**

* **Франкировка:** DDP/DAP площадка Асарел;
* **Срок за извършване на услугата:**
* **Условия на плащане:** участникът следва да предложи схема на плащане. Препоръчително е плащането да е без авансово, в срок до 30 дни след извършване на услугата и издаване на данъчна фактура, придружена с необходимите документи удостоверяващи извършената услуга и вложени материали.
* **Гаранция за извършената услуга:** в размер на 10% от стойността за работно проектиране като „гаранция за добро изпълнение” по отношение пълнотата и качествената изработка на проекта в т.ч подробните количествени ведомости, подробните количествени сметки и спецификации на материалите към проекта /*следва да се потвърди от участника*/.
* **Валидност на офертата:** следва да бъде минимум шест месеца, след крайният срок за подаването ѝ.

**4. Други условия – всеки участник следва да приложи следното:**

* **Референтен списък на клиенти:** участниците следва да представят списък на клиенти за аналогични услуги от последните 3 години с адреси и телефони;
* **Референции:** участниците следва да представят референции /от минимум двама клиенти/ с посочени длъжностни лица и координати за връзка – телефон, факс или e-mail за извършени аналогични доставки през последните 3 години;
* **Декларация по образец**, съгласно Политиката на „Асарел-Медет“ АД за съответствие с режим на наложени международни ограничителни мерки и мерки върху търговиятаприложение № 2.

**III. ПРЕДСТАВЯНЕ НА ОФЕРТИТЕ:**

Офертата молим да изпратите съгласно реда в дружеството адресирана до Директор „Одит и Контрол”.

Офертата се изпраща само в запечатан плик, като търговските условия */цена и начин на плащане*/ са запечатани във втори плик вътре в големия плик. На офертата изискваме да се поставят надписите: **„Оферта за изготвяне на проект за реконструкция на маслена станция на конусна трошачка „КВ 63-89“ на ЦПТ-2”**,„Да се отвори само от определената за целта комисия” и при представяне в плик – обозначен „Подател: ........…”.

**Краен срок за предоставяне на офертите до 1600 ч. на 01.09.2025 г.**

Оферти, получени след крайния срок за представяне, няма да бъдат разглеждани.

Офертите не подлежат на промяна след изтичане на крайния срок за представянето им.

**IV. ИЗИСКВАНИЯ КЪМ ОФЕРТИТЕ:**

При изготвяне на предложението за участие в офертното проучване поканения кандидат следва да се придържа стриктно към обявените от Възложителя условия.

Офертите трябва да бъдат в съответствие с изискванията на настоящото Запитване за оферта. Ако кандидатът не може да изпълни или да отговори на отделна точка, той трябва да посочи “Без отговор” за тази точка. Участниците в проучването следва да обосноват изчерпателно евентуална липса на отговори.

**V. ОТВАРЯНЕ И ОЦЕНКА НА ОФЕРТИТЕ.**

1. Офертите се отварят и разглеждат от избраната за целта комисия. Резултатите се оповестяват след приключване работата на комисията.Всички участници ще бъдат информирани писмено за резултатите от търга;

2. Проекто-договорът се изготвя от страна на „Асарел-Медет” АД на основание утвърдените в дружеството типови договори и се предоставя на контрагентите за бележки и коментари в процеса на договаряне;

3. Обръщаме Ви внимание, че създаденият ред в Дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител или върху качеството на входящия контрол чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват;

**4.** За допълнителна информация и електронен вариант на настоящото запитване: [www.asarel.com](http://www.asarel.com/) /Актуално/Търсене и Предлагане.

5. Лица за контакти:

инж. Никола Панчовски– р-л отдел „РР и ЦРБ“ – GSM : 0885 636 603

инж. Петър Златанов - Инженер механик - GSM: 0877 016 777

Ваня Хаинова - Експерт инженеринг, тел.0357/ 60 327, GSM: 0885 000 323

e-mail: vaniahainova@asarel.com

6. Приложения:

6.1 Сборен чертеж със спецификация № 4473601 и Хидравлична схема с №045957 и №4473601

6.2 Декларация по образец, съгласно Политиката на „Асарел-Медет“ АД за съответствие с режим на наложени международни ограничителни мерки и мерки върху търговията приложение

**приложение № 2**

**ДЕКЛАРАЦИЯ**

Долуподписаният/ата…………………………......................................................... с ЕГН: ................................., притежаващ документ за самоличност № ………………………., издаден на ………………. г. от …………………………….

В качеството си на представляващ Участника/ Кандидата/ Изпълнителя ………………………………………………......................................................................., с ЕИК: ................................, регистрирано в Търговския регистър към със седалище и адрес на управление: ...................................................., адрес за кореспонденция: ……………………..

в откритата процедура за избор на Изпълнител / Доставчик на стока/и// услуга/и в „Асарел-Медет“АД …………………………………………………………………………………………

……………………………………………………………………………………………

**ДЕКЛАРИРАМ, ЧЕ:**

1. Представляваното от мен дружество има/няма клонове, дъщерни дружества, свързани дружества или търговски представителства в държава/непризнато държавно образувание, което да е обект на международни ограничителни мерки, наложени от международни организации и списъци със санкции (например Организацията на обединените нации, Европейския съюз), както и отделни държави (например Съединените американски щати, Обединеното кралство), както и приети санкции на национално ниво в Република България.[[1]](#footnote-1)
2. Представляваното от мен дружество има/няма търговски или други отношения със субекти, които са обект на действащите международни ограничителни мерки, наложени от международни организации (например Организацията на обединените нации, Европейския съюз), както и отделни държави (например Съединените американски щати, Обединеното кралство), както и приети санкции на национално ниво в Република България.
3. Нито аз, нито дружеството, което представлявам е физическо или юридическо лице, или е пряко или косвено свързано с такова лице, попадащо в действащите санкционни списъци и/или е обект на международни ограничителни мерки по т.1 и т.2.
4. Представляваното от мен дружество търгува/не търгува с активи, които са включени в забранителни списъци.

Информиран съм, че съгласно ПОЛИТИКАТА НА „АСАРЕЛ-МЕДЕТ“ АД ЗА СЪОТВЕТСТВИЕ С РЕЖИМ НА НАЛОЖЕНИ МЕЖДУНАРОДНИ ОГРАНИЧИТЕЛНИ МЕРКИ И МЕРКИ ВЪРХУ ТЪРГОВИЯТА, отговарянето на посочените въпроси ще позволи продължаването на процеса по установяване на търговски отношения с представляваното от мен дружество (обединение), както и че такива отношения могат да бъдат установени единствено с одобрени в съответствие с Политиката контрагенти.

При промяна в посочените обстоятелства се задължавам да уведомя „Асарел-Медет“ АД незабавно.

Информиран съм и приемам, че настъпването на обстоятелства, които могат да доведат до нарушаване или заобикаляне на ограничителните мерки, наложени на международно или национално ниво, е основание за прекратяване на възникнали търговски отношения (преговори или вече съществуващи търговски отношения) без предизвестие и без да се дължи каквото и да било обезщетение от страна на Асарел-Медет АД, както и може да доведе до ангажирането на отговорност за мен или представляваното от мен дружество.

Дата: .........................................

 (три имена и подпис)

1. - Консолидиран списък на физически лица и на организации и други групи, на които са наложени санкции от Съвета за сигурност на Организацията на обединените нации (<https://www.un.org/securitycouncil/sanctions/information>)

- Консолидиран списък на лица, групи и организации, на които са наложени финансови санкции от Европейския съюз (<https://www.eeas.europa.eu/eeas/european-union-sanctions_en>);

- Консолидиран списък на санкционирани от ЕС лица, на които са наложени на ограничения за пътуване (<https://www.sanctionsmap.eu/#/main>);

- Консолидиран списък на специално определени граждани и блокирани лица на Службата за контрол на чуждестранните активи към Министерството на финансите на САЩ (SDN List) и Консолидиран санкционен списък на Службата за контрол на чуждестранните активи към Министерството на финансите на САЩ (Non-SDN Lists) (<https://ofac.treasury.gov/sanctions-programs-and-country-information>);

- Консолидиран списък на лица, групи и организации, на които са наложени финансови санкции от Обединеното кралство (<https://www.gov.uk/government/publications/the-uk-sanctions-list>);

- Списък на свързани с Русия лица, посочени във връзка с финансови и инвестиционни ограничения в Обединеното кралство;

- Консолидиран списък на Република България на физическите лица, юридическите лица, групите и организациите, спрямо които се прилагат мерките по Закона за мерките срещу финансирането на тероризма. [↑](#footnote-ref-1)